« Deg ukatar n usiken n tḥemla tanebdant n useggas n 2022, Tamehla tamatut n Umesten aɣarim, tessuddes-d yiwet n tḥemla taɣelnawt n uḥezzeb akked usḥulfu ɣef tmiziwin yeqqnen ɣer tsemhuyt n unebdu n useggas ideg nella.
Tebda tḥemla-a seg wass n uynas (ttlata) 16 mayyu 2022, yella-d uqelleɛ unṣib seg mennaw n yigezda n tmurt, gar-asen Ssuq Ahras, Sṭif akked Tihert », i d-yesseddi uɣbalu-nni.
Deg tḥemla-a ara yeddun kra ara tenzeg tsemhuyt n unebdu, mennaw n liḥalat timizanin yeqqnen ɣer tsemhuyt tanebdant iɣef ara d-tili tmeslayt, ɣef umedya imihiten n yilel, aɣraq deg tmedwin, aḥezzeb mgal n tmes n tẓegwa, n yigran akked tezdayin.
Rnu-as amihi yellan deg twennaḍt n tɣiredmiwin, isehwa n ubri akked teskelwint n tgella, i yerna yenna-d ulɣu, yerna yenna-d dakken d tagnit ara nfaṛes akken ad nesḥulfu iɣermanen s tikci n telɣa ara izemren ad sneɣsent timiziwin yeqqnen ɣer tsemhuyt tanebdant.
kab_Latn kab_Latn kab_Latn kab_Latn